**Bárányhangok, bárányképek**

*Online olvasás- és rajzóra interaktív feladatokkal 2. osztályosoknak*

**1. Bárányok nyelve**

Milyen a birkák, bárányok nyelve? Olvasd el *A bárány beszéde* című népmesét a szöveggyűjteményből, és figyeld meg a hangok játékát a párbeszédekben! Húzd alá a sorokat, amikor valaki beszél!

Figyeld meg a bárány és az anyabirka hangját, mozgását, viselkedését a *Kisbárány hívja az anyukáját* című tankocka videóján!

***Kisbárány hívja az anyukáját – videofilm***

<https://learningapps.org/watch?v=pzdpfu8t521>

Próbáld hangosan felolvasni a mese párbeszédes mondatait, a bárány és az anyabirka hangját utánozva!

Tedd félre a szöveggyűjteményt, és nyisd meg a *Báránybeszéd* című tankockát! Felelj a kérdésekre, egészítsd ki a mondatokat a birkák, bárányok nyelvén! Az ábécéből kell betűt választani. Ha rákattintasz egy betűre, és szerepel a válaszban, megjelenik az összes választott betű.

Emlékezetből dolgozz, csak akkor vedd elő a szöveget, ha sokat hibázol!

***Báránybeszéd – betűző válaszkereső***

<https://learningapps.org/watch?v=p5pgzt6ec21>

**2. Kicsi kajla bárány**

Olvasd el **Kányádi Sándor** *Kicsi kajla bárány* című versét is a szöveggyűjteményből! Már ismerős lesz az anyabirka hangja. De mikor jön meg a kisbárány hangja? Figyeld meg, mi történik vele versszakról versszakra! Majd válaszd ki a helyes választ a *Báránykérdések* című tankocka kérdéseire!

***Báránykérdések – válaszkereső***

<https://learningapps.org/watch?v=puhmm9ova21>

A versből kipottyant néhány szó a *Kicsi kajla bárány* című tankockán. Megtalálod-e mindnek a helyét?

***Kicsi kajla bárány – szövegkiegészítő***

<https://learningapps.org/watch?v=pbf0x9k5k21>

Ha tetszik a vers, és van hozzá kedved, meg is tanulhatod.

**2. Báránykép**

Készítsd el a kisbárány vagy a birkacsalád képét textilanyagok, fonaldarabok felhasználásával. Maradék textilanyagokból vághatod ki az állatalakok testét és a környezet elemeit. A formák, vonalak alakításához fonalakat is felhasználhatsz, és rajzolhatsz is a képhez.

Mielőtt a munkához hozzáfognál, kérj anyukádtól ruhaanyagokat és fonalakat.